
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 119 

5 Ιουνίου 1998 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ . Φ.0544/ 3/ΑΣ 818/Μ.4768 

Έγκριση του Πρωτοκόλλου της 1ης Συνόδου της Μικτής 
Διακυβερνητικής Ελληνο-ρωσικής Επιτροπής για την 
οικονομική, βιομηχανική, επιστημονική και τεχνολογι¬ 
κή συνεργασία μετά της Κοινής Δηλώσεως και του 
Μνημονίου (Μόσχα, 24.10.1997). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ,ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ, 
ΠΕ.ΧΩ.ΔΕ., ΓΕΩΡΓΊΑΣ, ΕΡΓΑΣΙΑΣ ΚΑΙ ΚΟΙΝ. 
ΑΣΦΑΛΙΣΕΩΝ,ΕΜΠΟΡΙΚΗΣ ΝΑΥΤΙΛΙΑΣ, ΜΕΤΑΦΟΡΩΝ & 
ΕΠΙΚΟΙΝΩΝΙΩΝ 

Έχοντες υπόψη τις διατάξεις: 

1. Της Συμφωνίας Ελλάδος - Ε.Σ.Σ.Δ. για την προμήθεια 
του φυσικού αερίου από την Ε.Σ.Σ.Δ. στην Ελληνική 
Δημοκρατίαπου υπογράφηκε στην Αθήνα, στις7.10.1987 
και κυρώθηκε με τον υπ’ αριθ. 1748/1988 Νόμο που δη- 
μοσιεύθηκε στο υπ’ αριθ. 20 Φύλλο της Εφημερίδος της 
Κυβερνήσεως τεύχος Α της 3.2.1988. 

2. Της Συμφωνίας Ελλάδος - Ε.Σ.Σ.Δ. για ανταγορές ελ¬ 
ληνικών προϊόντων και υπηρεσιών Ελληνικών εταιριών 
και Οργανισμών έναντι πληρωμών της αξίας του Σο¬ 
βιετικού φυσικού αερίου που υπογράφηκε στην Αθήνα. 

3. Του Προσαρτήματος στη Συμφωνίατης 7.10.1987 για 
την προμήθεια φυσικού αερίου που υπογράφηκε στην 
Αθήνα στις 1.7.1993 που κυρώθηκε με τον υπ’ αριθ, 
2299/1995 Νόμο και δημοσιεύθηκε στο υπ’ αριθ. 66 Φύλλο 
της Εφημερίδοςτης Κυβερνήσεωςτεύχος Α' της 7.4.1995. 

4. Του Πρωτοκόλλου που τροποποιεί το προσάρτημα 
της 1.7.1993 στη Διακρατική Συμφωνία της 7.10.1987 για 


την προμήθεια φυσικού αερίου που υπογράφηκε στην 
Αθήνα στις 19.12.1994 και κυρώθηκε με τον υπ' αριθ. 
2299/1995 Νόμο που δημοσιεύθηκε στο υπ' αριθ. 66 
Φύλλο της Εφημερίδος της Κυβερνήσεως τεύχος Α της 
7.4.1995. 

5, Της Συμφωνίας για την ανάπτυξη της οικονομικής και 
βιομηχανικής συνεργασίας Ελλάδος - Ε,Σ,Σ.Δ. που υπο- 
γράφηκε στην Αθήνα στις 23.12.1980 και κυρώθηκε με 
τον υπ' αριθ. 1230/1982 Νόμο που δημοσιεύθηκε στο υπ’ 
αριθ. 17 Φύλλο της Εφημερίδος της Κυβερνήσεως τεύ¬ 
χος Ατης 17.2.1982. 

6, Του Πρωτοκόλλου της 1ης Συνόδου της Μικτής Δια¬ 
κυβερνητικής Ελληνο-ρωσικής Επιτροπής για την οικο¬ 
νομική, βιομηχανική, επιστημονική και τεχνολογική συ¬ 
νεργασία, αποφασίζουμε: 

Εγκρίνουμε ως έχει και στο σύνολοτου το Πρωτόκολλο 
της 1ης Συνόδου της Μικτής Διακυβερνητικής Ελληνο- 
ρωσικής Επιτροπής για την οικονομική, βιομηχανική, επι¬ 
στημονική και τεχνολογική συνεργασία μετά της Κοινής 
Δηλώσεως καιτου Μνημονίου που υπογράφηκανστη Μό¬ 
σχα στις 24.10.1997 των οποίων το κείμενο σε πρωτότυ¬ 
πο στην ελληνική γλώσσα έχει ως εξής: 

Αθήνα, 15 Μαΐου 1998 
ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΠΕ.ΧΩ.ΔΕ 

Κ. ΛΑΛ1ΩΤΗΣ 

ΕΡΓΑΣΙΑΣ ΚΑΙ ΚΟΙΝ, ΑΣΦΑΛΙΣΕΩΝ 

Μ. ΠΑΠΑΪΩΑΝΝΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝ. ΜΑΝΤΕΛΗΣ 


ΕΞΩΤΕΡΙΚΩΝ 

Θ. ΠΑΓΚΑΛΟΣ 

ΑΝΑΠΤΥΞΗΣ 

Β.ΠΑΠΑΝΔΡΕΟΥ 

ΓΕΩΡΓΙΑΣ 

ΣΤ, ΤΖΟΥΜΑΚΑΣ 

ΕΜΠΟΡΙΚΗΣ ΝΑΥΤΙΛΙΑΣ 

Σ. ΣΟΥΜΑΚΗΣ 

ΠΡΩΤΟΚΟΛΛΟ 

της 1ης Συνόδου Μικτής Διακυβερνητικής 
Ελληνο-Ρωσικής Επιτροπής για την 
Οικονομική, Βιομηχανική, Επιστημονική 
και Τεχνολογική Συνεργασία 

Η 1η Σύνοδος της Μικτής Ελληνο-Ρωσικής Επιτροπής 
για την Οικονομική, Βιομηχανική, Επιστημονική και Τε¬ 
χνολογική Συνεργασία πραγματοποιήθηκε στη Μόσχα α¬ 
πό 23 έως 24 Οκτωβρίου 1997. 

Επικεφαλής της Ελληνικής Αντιπροσωπείας ήταν ο 
Αλέξανδρος Μπαλτάς, Υφυπουργός Εθνικής Οικονομίας 
της Ελληνικής Δημοκρατίας. 

Επικεφαλής της Ρωσικής Αντιπροσωπείας ήταν ο ΟΙβς 
ΝΨοΙαθνίσΙι δίευθν, Πρόεδρος του Ρωσικού τμήματος της 
Επιτροπής, Αντιπρόεδρος της Κυβέρνησης της Ρωσικής 
Ομοσπονδίας. 

Η σύνθεση των δύο Αντιπροσωπειών παρατίθεται στα 
Παραρτήματα I και I! του παρόντος Πρωτοκόλλου. 

Κατά τη διάρκεια της παραμονής της Ελληνικής Αντι¬ 
προσωπείας στη Μόσχα ο επικεφαλής αυτής Υφυ¬ 
πουργός Α. Μπαλτάς έγινε δεκτός από: 

—τον Υπουργό Εξωτερικών Οικονομικών Σχέσεων και 
Εμπορίου της Ρωσικής Ομοσπονδίας Μ. Ε. ΡΒΑΟΚΟνκαι 

-τον α' Αναπληρωτή Υπουργό Οικονομίας της Ρωσι¬ 
κής Ομοσπονδίας 1.5. ΜΑΤΕΡΟν. 

Ημερήσια Διάταξη της Συνόδου : 

1. Η οικονομική κατάσταση της Ελλάδος και της Ρωσι¬ 
κής Ομοσπονδίας. Η κατάσταση της οικονομικής και ε¬ 
μπορικής συνεργασίας και οι προοπτικές ανάπτυξής της. 

2. Η πορεία της εκπλήρωσης και τα προβλήματα της ε¬ 
φαρμογής των υποχρεώσεων των μερών που απορρέουν 
από τις Διακυβερνητικές Συμφωνίες της 7ης Οκτωβρίου 
1987 για την προμήθεια φυσικού αερίου και της 23ης 
Δεκεμβρίου 1988 για τις ανταγορές ελληνικών προϊόντων 
και υπηρεσιών, καθώς και του Προσαρτήματος του 1993 
και του Πρωτοκόλλου του 1994. 

3. Συνεργασία στον βιομηχανικό και επενδυτικό τομέα 

4. Συνεργασία στους τομείς Μεταφορών και Τηλεπικοι¬ 
νωνιών 

5. Συνεργασία στον τομέα της Γεωργίας 

6. Επιστημονική και Τεχνολογική συνεργασία 

7. Συνεργασία στον τομέα του Τουρισμού 

8. Συνεργασία στον Τραπεζικό και Χρηματοπιστωτικό 
τομέα 

9. Συνεργασία στο πρόγραμμα ΤΑΟΙ3 και σε άλλα προ¬ 
γράμματα τεχνικής βοήθειας. Συνεργασία μεταξύ μικρο- 
μεσαίων επιχειρήσεων. 

10. Διάφορα 

1. Η ΟΙΚΟΝΟΜΙΚΗ ΚΑΤΑΣΤΑΣΗ ΤΗΣ ΕΛΛΑΔΟΣ ΚΑΙ ΤΗΣ 
ΡΩΣΙΚΗΣ ΟΜΟΣΠΟΝΔΙΑΣ. Η ΚΑΤΑΣΤΑΣΗ ΤΗΣ ΟΙΚΟΝΟ¬ 
ΜΙΚΗΣ ΚΑΙ ΕΜΠΟΡΙΚΗΣ ΣΥΝΕΡΓΑΣΙΑΣ ΚΑΙ ΟΙ ΠΡΟ¬ 
ΟΠΤΙΚΕΣ ΑΝΑΠΤΥΞΗΣ ΤΗΣ 

Οι δύο πλευρές αντάλλαξαν πληροφορίες για τις οικο¬ 
νομικές εξελίξεις στην Ελληνική Δημοκρατία και τη Ρωσι¬ 
κή Ομοσπονδία. Η Ελληνική πλευρά ενημέρωσε την ρω¬ 
σική για την πορεία ανάπτυξης της Οικονομίας, τους βα¬ 
σικότερους στόχους της, καθώς και για τα μέχρι τώρα 
αποτελέσματα της εφαρμογής του σταθεροποιητικού 
προγράμματος που έχει σαν στόχο τη μείωση του πληθω¬ 
ρισμού, των ελλειμμάτων του δημοσίου τομέα, τον περιο¬ 
ρισμό του δημοσίου χρέους, ώστε να επιτευχθούντα κρι¬ 
τήρια σύγκλισης που έχουν τεθεί από την Ευρωπαϊκή 


Ένωση, για τη συμμετοχή της χώρας στο τελικό στάδιο 
της Οικονομικής καί Νομισματικής Ένωσης. 

Η Ρωσική πλευρά ενημέρωσε την ελληνική για τις εξελί¬ 
ξεις στη ρωσική οικονομία, και ιδίως γιατα μέτραπουλαμ- 
βάνονται για τη μετάβαση της χώρας στην οικονομία της 
αγοράς. Επισημάνθηκε η πρόοδος που έχει συντελεστεί 
στον δημοσιονομικό τομέα, τις ιδιωτικοποιήσεις μεγάλων 
κρατικών επιχειρήσεων, την αναδιάρθρωση του τραπεζι¬ 
κού συστήματος, τον εκσυγχρονισμό του θεσμικού πλαι¬ 
σίου για την προσέλκυση ξένων επενδύσεων, την μείωση 
του πληθωρισμού, τη βελτίωση της φορολογίας εισοδή¬ 
ματος και τη νομοθεσία για την εξωτερική οικονομική 
δραστηριότητα. 

Επίσης, αναφέρθηκε στις προοπτικές της συνεργασίας 
της Ρωσικής Ομοσπονδίας με την Ευρωπαϊκή Ενωση με¬ 
τά την υπογραφή της Συμφωνίας εταιρικής σχέσης και 
συνεργασίας με την Ευρωπαϊκή Ενωση, όπου τόνισε την 
ελληνική συμβολή για την υπογραφή της, στη διάρκεια 
της Ελληνικής Προεδρίας. Η Ελληνική πλευρά έλαβε υ¬ 
πόψη της ότι η παραπάνω Συμφωνία επικυρώθηκε από το 
Ελληνικό Κοινοβούλιο. 

Οι δύο πλευρές εξέφρασαν την ικανοποίησή τους για 
την θέση σε ισχύ των Συμφωνιών Οικονομικής, Βιομηχα¬ 
νικής, Τεχνολογικής και Επιστημονικής Συνεργασίας, 
Προώθησης και Αμοιβαίας Προστασίας Επενδύσεων, 
Ανάπτυξης Περιφερειακής Συνεργασίας της Ελληνικής 
Δημοκρατίας με την Περιφέρεια του Κρασνοντάρ, Συνερ¬ 
γασίας στοντομέατου Τουρισμού, κατάτηνεπίσκεψητου 
Ρώσου Προέδρου Βοπε ΝίΚοΙαβνίού ΥβΙΙείπ στην Αθήνα 
τον Ιούνιο 1993. 

1.1 Εξελίξεις και προοπτικές διμερούς εμπορίου 

Οι δύο πλευρές σημείωσαν ότι στα τελευταία χρόνια οι 
εμπορικές συναλλαγές μεταξύ της Ελληνικής Δημο¬ 
κρατίας και της Ρωσικής Ομοσπονδίας αναπτύσσονται 
δυναμικά.Ταυτόχρονα οι δυνατότητες των δύο χωρών ε¬ 
πιτρέπουν την αύξηση τόσο των εισαγωγών, όσο και των 
εξαγωγών των προϊόντων και υπηρεσιών και κατ’ εξοχήν 
την αύξηση των συναλλαγώντων προϊόντων υψηλής προ¬ 
στιθέμενης αξίας, γεγονός που θα επιτρέψει την ισόρρο¬ 
πη ανάπτυξη του εμπορικού ισοζυγίου. 

Τονίσθηκε ιδιαίτερα και από τα δύο μέρη, ότι η έναρξη 
της ροής του Ρωσικού φυσικού αερίου στην Ελλάδα που 
άρχισε το 1997 θα συμβάλειτόσο στην ανάπτυξη των δι¬ 
μερών συναλλαγών, όσο και και στη διεύρυνση του φά- 
σματοςτων ανταλλασσομένωνπροϊόντωνκαι υπηρεσιών. 

Η Ελληνική πλευρά απηύθυνε παράκληση προς την Ρω¬ 
σική πλευρά να ληφθούν μέτρα γιάτην δημιουργία ευνοϊ¬ 
κότερων συνθηκών που θα συμβάλουν στην αύξηση των 
εξαγωγών ορισμένων προϊόντων ιδιαίτερου ελληνικού εν¬ 
διαφέροντος, όπως τα γουναρικά κλπ. 

Τονίσθηκε ιδιαίτερα η αναγκαιότητα συνέχισης συμμε¬ 
τοχής τόσο των Ελληνικών και Ρωσικών επιχειρήσεων, ό¬ 
σο και των συλλογικών φορέων που τις εκπροσωπούν, 
στις διοργανούμενες διεθνείς εκθέσεις στις δύο χώρες 
και αναγνωρίσθηκε από τις δύο πλευρές η σημασία των 
πρωτοβουλιών του Ελληνικού Οργανισμού Εξωτερικού 
Εμπορίου γιά συνεργασία σε κοινές επιχειρηματικές πρω¬ 
τοβουλίες σε τρίτες χώρες και η διοργάνωση από τον ίδιο 
φορέα, συμποσίων, ημερίδων και εκπαιδευτικών προ¬ 
γραμμάτων αποκλειστικά γιά τη Ρωσική Ομοσπονδία. 

1.2 Περιφερειακή Συνεργασία 

Η Ελληνική πλευρά εξέφρασε την ανησυχία της για την 

καθυστέρηση ανάπτυξης λιμενικών έργων στην Περι¬ 
φέρεια του Κρασνοντάρ, όπως είχε συμφωνηθεί μεταξύ 
των δύοπλευρών. Ενημέρωσε επίσης για τις δαπάνεςπου 
έχει πραγματοποιήσει μέχρι σήμερα για το σκοπό αυτό. 

Στη συνέχεια η Ελληνική πλευρά ζήτησε από τη Ρωσική, 
να διευκρινισθούν οι προθέσεις της όσον αφορά την ανά¬ 
πτυξη λιμενικών έργων στην Περιφέρεια Κρασνοντάρ, και 
τόνισε την αναγκαιότητα προώθησης της υπογραφής 
σύμβασης παραχώρησης του έργου σε λιμάνι της περιο¬ 
χής, που θα επιλεγεί κατόπιν συμφωνίας των δύο Με¬ 
ρών.Στην κατεύθυνσή αυτή συμφωνήθηκε η αναγκαιότη¬ 
τα υπογραφής Μνημονίου μεταξύ τους, μέχρι το τέλος 
του τρέχοντος έτους, όπου θα εκφράζεται η πρόθεσή 
τους για την κατασκευή και εκμετάλλευση του έργου, 
προκειμένου η Ελληνική πλευρά να προβεί στην εκπόνη¬ 
ση μελέτης σκοπιμότητας. 

Οι δύο πλευρές εξέφρασαν την ικανοποίησή τους για 
την έναρξη λειτουργίας της πιστωτικής διευκόλυνσης ύ¬ 
ψους 10 εκατ, δολλαρίων που χορηγήθηκε από την Εμπο¬ 
ρική Τράπεζα της Ελλάδος προς την Περιφέρεια Κρασ¬ 
νοντάρ και η οποία αναμένεται να συμβάλει στην οικονο¬ 
μική ανάπτυξη της Περιφέρειας και η οποία αναμένεται να 
συμβάλει στην οικονομική ανάπτυξη της Περιφέρειας και 
τη συνεργασία επιχειρήσεων των δύο χωρών. 

Η Ρωσική πλευρά θα παρέχει την απαραίτητη συμβολή 
της στην επιτάχυνση της ολοκλήρωσης των απαραίτητων 
διαδικασιών για την υλοποίηση της πιστωτικής διευκό¬ 
λυνσης που χορηγήθηκε από την Ελληνική πλευρά οτο 
νομό Βόλγκογκραντ. 

Οι δύο πλευρές θα κάνουν τα απαραίτητα βήματα προς 
την ανάπτυξη της συνεργασίας μεταξύ διαφόρων περιο¬ 
χών της Ρωσίας και της Ελλάδας, ωστόσο επεσήμαναν ό¬ 
τι τα έγγραφα που υπογράφονται από τις πλευρές θα εί¬ 
ναι σύμφωνα με τη νομοθεσία της κάθε χώρας. 

Η Ρωσική πλευρά πληροφόρησε την Ελληνική για το εν¬ 
διαφέρον του Νομού Σαράτοφ να συνάψει εμπορικές και 
οικονομικές σχέσεις με περιοχή της Ελλάδος και παρα- 
καλεί την Ελληνική πλευρά να παρέχει την ανάλογη συν¬ 
δρομή. 

1.3 Συνεργασία στον τομέα της ενέργειας 
Οι δύο πλευρές συμφώνησαν να συνεργαστούν, μεταξύ 
άλλων και σε τομείς, όπως: 

α) Στις αγορές ηλεκτρικής ενέργειας, στην εκπόνηση με¬ 
λετών δικτύων παραγωγής- μεταφοράς ηλεκρικής ενέρ¬ 
γειας, και στην παροχή συμβουλευτικών και εκπαιδευτικών 
υπηρεσιών σε θέματα οργάνωσης, ανάπτυξης και λειτουρ¬ 
γίας σύγχρονων ηλεκτρικών συστημάτων και συστημάτων 
ελέγχου ενέργειας, πληροφορικής και πΊ3Π396πΐθηί, 
β) Στην έρευνα και εκμετάλλευση υδρογονανθράκων α¬ 
πό μικτές Ελληνορωσικές εταιρείες (|οίηΙ ναπΙυΓθε), 
γ) Στην παροχή υπηρεσιών εκτέλεσης γεωτρήσεων και 
γεωφυσικών ερευνών. 

2. Η ΠΟΡΕΙΑ ΤΗΣ ΕΚΠΛΗΡΩΣΗΣ ΚΑΙ ΤΑ ΠΡΟΒΛΗΜΑΤΑ 
ΤΗΣ ΕΦΑΡΜΟΓΗΣ ΤΩΝ ΥΠΟΧΡΕΩΣΕΩΝ ΤΩΝ ΜΕΡΩΝ, 
ΠΟΥ ΑΠΟΡΡΕΟΥΝ ΑΠΟ ΤΙΣ ΔΙΑΚΥΒΕΡΝΗΤΙΚΕΣ ΣΥΜΦΩ¬ 
ΝΙΕΣ ΤΗΣ 7ης ΟΚΤΩΒΡΙΟΥ 1987 ΓΙΑ ΤΗΝ ΠΡΟΜΗΘΕΙΑ 
ΦΥΣΙΚΟΥ ΑΕΡΙΟΥ ΚΑΙ ΤΗΣ 23ης ΔΕΚΕΜΒΡΙΟΥ 1988 ΓΙΑ 
ΤΙΣ ΑΝΤΑΓΟΡΕΣ ΕΛΛΗΝΙΚΩΝ ΠΡΟΪΝΤΩΝ ΚΑΙ ΥΠΗΡΕ¬ 
ΣΙΩΝ ΚΑΘΩΣ ΚΑΙ ΤΟΥ ΠΡΟΣΑΡΤΗΜΑΤΟΣ ΤΟΥ 1993 ΚΑΙ 
ΤΟΥ ΠΡΩΤΟΚΟΛΛΟΥ ΤΟΥ 1994 
Λαμβάνοντας υπόψη τις αλλαγές των οικονομικών και 
κοινωνικών συνθηκών στη Ρωσία οι δύο πλευρές συμφώ¬ 
νησαν να συγκροτήσουν την προβλεπόμενη από τη 


Συμφωνία της 23ης Δεκεμβρίου 1988 μόνιμη ομάδα ερ¬ 
γασίας, η οποία μεταξύ άλλων θα αρχίσει το έργο της επι- 
καιροποίησης της παραπάνω Συμφωνίας και θα προετοι¬ 
μάσει προτάσεις σχετικά με νέες μορφές εμπορικής και 
οικονομικής συνεργασίας μεταξύ της Ελλάδος και της 
Ρωσίας. 

Η ομάδα εργασίας στην δραστηριότητά της πρέπει να 
λαμβάνει υπόψη όλα τα επίσημα έγγραφα που έχουν υ¬ 
πογράφει νωρίτερα. 

Μέσα σε ένα μήνα οι δύο πλευρές θα ανταλλάξουν κα¬ 
ταλόγους των συμμετεχόντωντης ομάδας εργασίας και 
θα προσδιορίσουν τις προθεσμίες έναρξης των συνομι¬ 
λιών. 

3. ΣΥΝΕΡΓΑΣΙΑ ΣΤΟΝ ΒΙΟΜΗΧΑΝΙΚΟ ΚΑΙ ΕΠΕΝΔΥ¬ 
ΤΙΚΟ ΤΟΜΕΑ 

Η Επιτροπή σημείωσε τις επενδυτικές πρωτοβουλίες 
που πραγματοποιήθηκαν από την Ελληνική πλευρά στη 
Ρωσία, με τη μορφή είτε αμιγών είτε μικτών επιχειρήσεων 
στους τομείς εμπορίου, βιομηχανίας (τροφίμων, κλωστο¬ 
ϋφαντουργικών, μαρμάρου, ορυκτελαίων κλπ ), γεωρ¬ 
γίας, αλιείας, ενέργειας, τεχνολογίας, παροχής υπηρε¬ 
σιών, τουρισμού, κατασκευών, ναυτιλίας. 

Η Ελληνική πλευρά επανεπιβεβαίωσε το ενδιαφέρον 
της για την επιτάχυνση των διαδικασιών υλοποίησης των 
επενδυτικών σχεδίων στους τομείς των τηλεπικοινωνιών, 
της ενέργειας και της εκμετάλλευσης κοιτασμάτων υδρο¬ 
γονανθράκων και της περιφερειακής συνεργασίας. 

Η Ελληνική πλευρά δήλωσε ότι η ναυπηγική της βιομη¬ 
χανία είναι εξειδικευμένη και έτοιμη να συνεργασθεί με 
ρωσικά ναυπηγεία για συμπαραγωγή εμπορικών, πολεμι¬ 
κών και άλλων πλοίων και γιά την μελέτη οργάνωσης και 
τη συνδιαχείριση {ΜΑΝΑΘΕΜΕΝΤ) ναυπηγείων της Ρω¬ 
σίας, γιά τον εκσυγχρονισμό τους. 

Επίσης ενημέρωσε, ότι το ύψος του όγκου των Ναυπη- 
γοεπισκευαστικών εργασιών - Εμπορικών και πολεμικών 
πλοίων - στα ελληνικά ναυπηγεία δύναται να ανέλθει σε $ 
100.000.000 ΗΠΑ ετησίως, γιά παραγγελίες ρωσικών ε¬ 
ταιρειών. 

Οι δύο πλευρές συμφώνησαν να εξετάσουντην υλοποί¬ 
ηση της σύμβασης μεταξύ της ΝΕΩΡΙΟΝ Α.Ε. και Β.Ο 
δυΟΟΙΜΡΟΒΤ, της 7ης Δεκεμβρίου 1994 οτα πλαίσια της 
μόνιμης ομάδας εργασίας που θα συγκροτηθεί σύμφωνα 
με το κεφάλαιο 2 του παρόντος Πρωτοκόλλου. 

Σε ότι αφορά την κατασκευή του πετρελαιαγωγού 
Μπουργκάς- Αλεξανδρούπολης, οι δύο πλευρές χαιρετί¬ 
ζουν τη Συμφωνία που επετεύχθη κατ’ αρχήν σε επίπεδο 
τεχνικών εμπειρογνωμόνων Ελλάδος- Ρωσίας- Βουλγα¬ 
ρίας κατά την συνάντησή τους στις 17 Οκτωβρίου 1997 
στη Σόφια. 

Εκτιμάται ως θετική η Συμφωνία σε ό,τι αφορά το πεδίο 
εφαρμογής (εοορβ οί εοΓνίοβε} της Συμφωνίας, δεδομέ¬ 
νου ότι αποτελεί σημαντικό βήμα γιά την υλοποίηση του α¬ 
νωτέρω έργου. 

Οι δύο πλευρές εξέφρασαν την ικανοποίησή τους για τη 
διεξαγωγή, στην επόμενη συνάντηση εμπειρογνωμόνων 
των τριών Μερών, ανταλλαγής απόψεων γιά το θέμα της 
ίδρυσης της εταιρείας “ΤταπεδαΙΙοη ΡίρθΙίπθ Θο." και εξέ¬ 
φρασαν το ενδιαφέρον τους γιά την επιτάχυνση του σχε- 
διασμού του πετρελαιαγωγού σύμφωνα με τα όσα έχουν 
συμφωνηθεί. 

Η Ρωσική πλευρά κατά την Σύνοδο της Επιτροπής επέ¬ 
δωσε τον κατάλογο των επενδυτικών έργων στο έδαφος 
της Ρωσικής Ομοσπονδίας. 

Η Ελληνική πλευρά εξέφρασε την ικανοποίηση της για 
την επίδοση του καταλόγου των επενδυτικών έργων και α¬ 
νέλαβε την υποχρέωση να ενημερώσει όλους τους αρμό¬ 
διους ελληνικούς φορείς και να τους παροτρύνει για τη 
συμμετοχή τους στο εν λόγω επενδυτικό πρόγραμμα της 
Ρωσικής Ομοσπονδίας. Προς το σκοπό αυτό, η Ελληνική 
πλευρά προτίθεται, εφ’όσον εκδηλωθεί ανάλογο ενδια¬ 
φέρον, να διοργανώσει ημερίδα για την παρουσίαση των 
εν λόγω έργων. 

Η Ρωσική πλευρά απηύθυνε την παράκληση προς την 
Ελληνική πλευρά να εξεταστεί η δυνατότητα να συνεχι¬ 
στεί η συνεργασία στην κατασκευή του εργοστασίου της 
αλουμίνας. 

4. ΣΥΝΕΡΓΑΣΙΑ ΣΤΟΥΣ ΤΟΜΕΙΣ ΜΕΤΑΦΟΡΩΝ ΚΑΙ 
ΤΗΛΕΠΙΚΟΙΝΩΝΙΩΝ 

4.1. Συνεργασία στον τομέα των Οδικών Μεταφορών 

Αναγνωρίζοντας το σημαίνοντα ρόλο των μεταφορών 
στην ανάπτυξη των εμπορικών και οικονομικών σχέσεων 
μεταξύ των δύο χωρών, τα Μέρη συμφώνησαν να συστή¬ 
σουν στη Μικτή Επιτροπή Οδικών Μεταφορών να εξετά¬ 
σει τις δυνατότητες σταδιακής κατάργησης των τεχνικών 
εμποδίων, των τελών εισόδου και άλλων επιβαρύνσεων, 
που δυσχεραίνουν τη διενέργεια και ανάπτυξη των διμε¬ 
ρών και τράνζιτ οδικών μεταφορών. 

4.2. Συνεργασία στον τομέα Σιδηροδρομικών Μεταφο¬ 
ρών 

Στον τομέα των σιδηροδρομικών μεταφορών, τα Μέρη 
εξέφρασαντην ικανοποίη ση το υ ς για τη μεταφο ρά νωπών 
ελληνικών προϊόντων στη Ρωσική Ομοσπονδία χωρίς με- 
ταφόρτωση (ή με μεταφορά, που δεναηριτεί μεταφόρτω- 
ση) με ρωσικά βαγόνια-ψυγεία,καθώς και γιατην υπογρα¬ 
φή Συμφωνίας για την εκτέλεση μεταφορικών φορτίων 
και φορτίων με Κοντέινερς. Συμφώνησαν επίσης με την 
πρόταση των ρωσικών σιδηροδρόμων να μελετήσουν τις 
δυνατότητες δρομολόγησης και άλλων τρόπων σιδηρο¬ 
δρομικών μεταφορών μέσω του Διαδρόμου IX,καθώς και 
μέσω Ρουμανίας και Πολωνίας. 

Επίσης υπήρξε ενημέρωση για την υπογραφή ενός 
ΜθπιοΓαπάυπι οί υηάβΓδίβπάίηρ μεταξύ των Διοικήσεων 
των Σιδηροδρόμων που εμπλέκονται στο “Διάδρομο IX” 
για την προώθηση της μεταξύ τους συνεργασίας στο 
πλαίσιο του “Διαδρόμου IX". 

Τα Μέρη διαπίστωσαν ότι η Ευρωπαϊκή Ένωση προωθεί 
τη χρηματοδότηση του σχεδίου ανάπτυξης του 
Διαδρόμου IX της Κρήτης στο πλαίσιο του Διακυβερνη¬ 
τικού Προγράμματος ΤΑΟΙ5, στο οποίο είναι σκόπιμο να 
γίνει μελέτη αγοράς για την υπάρχουσα και προβλεπόμε- 
νη ζήτηση σιδηροδρομικής μεταφοράς εμπορευμάτων 
κατά μήκος του Διαδρόμου IX για το τμήμα Μόσχα-Αλε- 
ξανδρούπολη, σε συνεργασία με το πρόγραμμα ΡΗΑ8Ε. 

4.3. Συνεργασία στον τομέα των Θαλασσίων Μεταφο¬ 
ρών 

Τα Μέρη συμφώνησαν για την ανάγκη περαιτέρω ανά¬ 
πτυξης της συνεργασίας στον τομέα ναυτιλίας και ναύ- 
λωσης των πλοίων.Τα θέματα, που αφορούν τη συνεργα¬ 
σία των δύο χωρών στον εν λόγω τομέα θα συζητιούνται 
στο πλαίσιο της Μικτής Ελληνο-Ρωσικής Ναυτιλιακής 
Επιτροπής. 

4.4 Συνεργασία στον τομέα των Επικοινωνιών 

Τα Μέρη επιβεβαίωσαν το ενδιαφέρον τους για την α¬ 


νάπτυξη αμοιβαίας επωφελούς συνεργασίας και υπο¬ 
γράμμισαν την ετοιμότητα τους να συνδράμουν την εγκα¬ 
τάσταση υποβρύχιας καλωδιακής ζεύξης οπτικών ινών 
στη Μαύρη Θάλασσα στο πλαίσιο του σχεδίου της ΒΙβοΚ 
8β3 ΡίόβΓΟρΙίο ΘβόΙθ δγείθηπ (Β3Ρ005), η ολοκλήρωση 
του οποίου προγραμματίζεται μέσα στο 1998, συμπερι- 
λαμβανομένης και της συνεργασίας στο πλαίσιο της 
Συμφωνίας χρηματοδότησης, που υπεγράφη μεταξύ των 
οργανισμών τηλεπικοινωνιών και συγκεκριμένα γιά την 
ελληνική πλευρά απότονΟΤΕ και απάτην Ρωσική πλευρά 
από την ΑΕ "Β03ΤΕΙΕΚΟΜ”. 

Τα Μέρη συμφώνησαν να επισπεύσουν την προετοιμα¬ 
σία της Συμφωνίας συνεργασίας στον τομέα επικοινω¬ 
νιών μεταξύ της Ελληνικής Δημοκρατίας και της Ρωσικής 
Ομοσπονδίας, η οποία θα δημιουργήσει το νομικό πλαίσιο 
συνεργασίας και θα συμβάλει στην πραγματοποίηση των 
συγκεκριμένων συμφωνιών πάνω σε θέματα, που παρου¬ 
σιάζουν αμοιβαίο ενδιαφέρον. Η υπογραφή της 
Συμφωνίας αυτής θα μπορούσε να πραγματοποιηθεί σας 
αρχές του 1998, Τα Μέρη συμφώνησαν να προωθήσουν 
την ανάπτυξη της συνεργασίας μεταξύ της Ελληνικής 
Δημοκρατίας και της Ρωσικής Ομοσπονδίας στον τομέα 
των διεθνών τηλεπικοινωνιών, λαμβάνοντας υπόψη τις 
διεθνείς τάσεις. 

5. ΣΥΝΕΡΓΑΣΙΑ ΣΤΟΝ ΤΟΜΕΑ ΤΗΣ ΓΕΩΡΓΙΑΣ 

Οι δύο πλευρές αντάλλαξαν πληροφορίες στα πλαίσια 
της ομάδας εργασίας για την γεωργία, για θέματα γεωρ¬ 
γικού ενδιαφέροντος. 

Οι δύο πλευ ρές επιβεβαιώνουν το κοινό ενδιαφέρον για 
την ανάπτυξη συνεργασίας στον τομέα της γεωργίας και 
συγκεκριμένα σε ό,τι αφορά τον εκσυγχρονισμό της γε¬ 
ωργικής παραγωγής, την κτηνιατρική, την κτηνοτροφία, 
την επιστημονική συνεργασία, τις έγγειες βελτιώσεις και 
την αλιεία. 

Μετά από Ρωσικό αίτημα, η Ελληνική πλευρά συμφώνη¬ 
σε να οργανώσει και να χρηματοδοτήσει πλήρως, την 
πραγματοποίηση στην Ελλάδα, μέσα στο πρώτο εξάμηνο 
του 1998, ενός εκπαιδευτικού σεμιναρίου για 25 Ρώσους 
Ειδικούς στον γεωργικό τομέα, με θέμα “Διαχείριση, μάρ¬ 
κετινγκ, παραγωγή και επεξεργασία γεωργικών προϊό¬ 
ντων”. 

Η Ρωσική πλευρά προτείνει την δη μιου ργία κοινών μορ¬ 
φωτικών κέντρων για θέματα γεωργίας. Οι δύο πλευρές 
θα προβούν στις σχετικές αναγκαίες διαβουλεύσεις, μέ¬ 
σα στο πρώτο εξάμηνο του 1998. 

Οι δύο πλευρές θα προβούν στις αναγκαίες ενέργειες 
για την προετοιμασία της όσο το δυνατόν συντομότερης 
υπογραφής των εξής Συμφωνιών: 

- Συμφωνία Συνεργασίας στον τομέα κτηνιατρικής 

- Συμφωνία Οικονομικής και Επιστημονικό-Τεχνικής 
Συνεργασίας στον τομέα της γεωργίας. 

Θα διερευνηθούν οι δυνατότητες υπογραφής Μνημονί¬ 
ου στον τομέα της προστασίας φυτικής παραγωγής. 

6. ΕΠΙΣΤΗΜΟΝΙΚΗ ΚΑΙ ΤΕΧΝΟΛΟΓΙΚΗ ΣΥΝΕΡΓΑΣΙΑ 

Τα δύο μέρη εξέφρασαν το ενδιαφέρον τους για την α¬ 
νάπτυξη συνεργασίας στον τομέα της Επιστήμης και της 
Τεχνολογίας στον οποίο εμπλέκονται το Υπουργείο Επι¬ 
στήμης και Τεχνολογίας της Ρωσικής Ομοσπονδίας το 
Υπουργείο Γενικής και Επαγγελματικής Εκπαίδευσης της 
Ρωσικής Ομοσπονδίας, η Ρώσικη Ακαδημία Επιστημών 
και η Γενική Γραμματεία Έρευνας και Τεχνολογίας του 
Υπουργείου Ανάπτυξης της Ελληνικής Δημοκρατίας. 

Τα δύο μέρη συμφώνησαν, επί τη βάσει των Άρθρων 4, 
5, και 11 της Συμφωνίας για την Οικονομική, Βιομηχανική 
Τεχνολογική και Επιστημονική Συνεργασία, που υπογρά- 
φηκε στην Αθήνα, στις 30 Ιουνίου 1993, να συστήσουν Μι¬ 
κτή Ομάδα Εργασίας η οποία θα αναλάβει δραστηριότη¬ 
τες για την προώθηση της συνεργασίας Ελληνικών και 
Ρωσικών ομάδων στην Επιστήμη και την Τεχνολογία. Αυ¬ 
τές οι αμοιβαία συμφωνηθείσες δραστηριότητες θα στο¬ 
χεύουν στη διαμόρφωση ενός κατάλληλου Προγράμ¬ 
ματος που θα περιλαμβάνει την υλοποίηση κοινών ερευ¬ 
νητικών σχεδίων, σύμφωνα με τις εθνικές προτεραιό¬ 
τητες κάθε χώρας. 

Οι εν λόγω δραστηριότητες και οι όροι υλοποίησης που 
συνδέονται με αυτές, θα περιγράφονται στα σχετικά 
Πρωτόκολλα που πρόκειται να υπογραφούν από τους ε¬ 
ξουσιοδοτημένους αντιπροσώπους της Γενικής 
Γραμματείας Έρευνας και Τεχνολογίας από Ελληνικής 
πλευράς και του Υπουργείου Επιστήμης και Τεχνολογίας 
από Ρωσικής πλευράς. Επί τη βάσει αυτών των Πρωτο¬ 
κόλλων μπορούν να υλοποιηθούν τέτοιες δραστηριότη- 
τεςς Έρευνας και Τεχνολογίας. 

Πέραν αυτού, η Ελληνική πλευρά ενδιαφέρεται έντονα 
για την επαναδραστηριοποίηση της Ελληνορωσικής συ¬ 
νεργασίας γιατο ερευνητικό πρόγραμμα τεχνολογίας βα¬ 
θιάς θάλασσας και αστροφυσικής νετρίνων “ΝΕΣΤΩΡ”, 
το οποίο ξεκίνησε το 1991 με στενή συνεργασία των ελ¬ 
ληνικών ομάδων με ομάδες της Ακαδημίας Επιστημών 
της Ρωσίας, του Ινστιτούτου Πυρηνικής Φυσικής και του 
Ινστιτούτου Ωκεανογραφίας. 

Η ρώσικη πλευρά έλαβε υπόψη της αυτή την πληροφο¬ 
ρία και πρότεινε να εξεταστεί το θέμα από τη μικτή ομάδα 
εργασίας γιατην Επιστημονική και Τεχνολογική Συνεργα¬ 
σία μέχρι την δεύτερη Σύνοδο της Επιτροπής. 

7. ΣΥΝΕΡΓΑΣΙΑ ΣΤΟΝ ΤΟΜΕΑ ΤΟΥ ΤΟΥΡΙΣΜΟΥ 

Οι δύο πλευ ρές εξέφρασσν τη ν ικανοποίησή του ς για τη 
θέση σε ισχύ της Συμφωνίας Τουριστικής Συνεργασίας, 
που υπεγράφη μεταξύ των δύο χωρών, την ανταλλαγή ε¬ 
πισκέψεων αξιωματούχων των Τουριστικών Διοικήσεων 
και εκπροσώπωντου τουριστικού κλάδου και διατύπωσαν 
την επιθυμία για περαιτέρω προώθηση της συνεργασίας 
τους στον τομέα του τουρισμού, συμπεριλαμβανομένης 
και της προσέλκυσης επενδύσεων, της ανάπτυξης νέων 
μορφών τουρισμού και της δημιουργίας ελκυστικότερων 
το υ ριστικών πακέτων. 

Οι δύο πλευρές εξέφρασαν το ενδιαφέρον για υλοποίη¬ 
ση των υπαρχόντων δυνατοτήτων συνεργασίας μεταξύ 
των δύο χωρών στον τομέα εκπαίδευσης στελεχών του 
Δημοσίου και Ιδιωτικού τομέα, καθώς και όσον αφορά την 
ανταλλαγή εμπειρογνωμόνων. Συμφωνήθηκε να καθορι¬ 
στεί δι' αλληλογραφίας μεταξύ των αρμοδίων αρχών των 
δύο χωρών, ο τόπος και ο χρόνος σύγκλησης της προσε¬ 
χούς Μικτής Επιτροπής διμερούς συνεργασίας που προ- 
βλέπεται από την προγενέστερη συμφωνία που υπεγρά¬ 
φη την 30η Ιουνίου 1993, προκειμένου να συγκεκριμενο¬ 
ποιηθούν τα προγράμματα συνεργασίας. 

8. ΣΥΝΕΡΓΑΣΙΑ ΣΤΟΝ ΤΡΑΠΕΖΙΚΟ ΚΑΙ ΧΡΗΜΑΤΟΠΙ¬ 
ΣΤΩΤΙΚΟ ΤΟΜΕΑ 

Η Ρωσική πλευρά ενημέρωσε την Ελληνική για τη διάρ¬ 
θρωση του ρωσικού τραπεζικού συστήματος, την ισχύου- 
σα τραπεζική νομοθεσία και τις προοπτικές ανάπτυξής 
του στη Ρωσία στο μέλλον. 


Επίσης, εξέφρασε την επιθυμία της να επεκταθεί η δια¬ 
τραπεζική συνεργασία των ελληνικών τραπεζών με τις 
ρωσικές και εφόσον είναι επιθυμητό να ανοιχθούν λογα¬ 
ριασμοί σε συνάλλαγμα, σύμφωνα με την ισχύουσα νομο¬ 
θεσία, σε ρωσικές και ελληνικές τράπεζες για τη διευκό¬ 
λυνση των μεταξύ τους συναλλαγών. 

Η Ελληνική πλευρά ενημέρωσε τη Ρωσική για τις δυνα¬ 
τότητες των Ελληνικών Τραπεζών για την εκπαίδευση υ¬ 
ψηλόβαθμων στελεχών στη σύγχρονη τραπεζική πρακτι¬ 
κή. 

Η Ελληνική πλευρά εκφράζει επιθυμία όπως οι Ρωσικές 
Αρχές διευκολύνουν Ελληνικές Τράπεζες οι οποίες έχουν 
και σημαντικά επενδυτικά ενδιαφέροντα να αναπτύξουν 
δραστηριότητες, βοηθώντας τες παράλληλα να εξασφα¬ 
λίσουν τις απαραίτητες άδειες από τις Τοπικές Αρχές. 

Παράλληλα η Ρωσική πλευρά εκφράζει επιθυμία όπως 
οι Ελληνικές Αρχές διευκολύνουν Ρωσικές τράπεζες, 
προκειμένου αυτές να λάβουν τις απαραίτητες άδειες ε¬ 
γκατάστασης στην Ελλάδα. 

Με σκοπό να αρχίσει συνεργασία στον τομέα της κατα¬ 
πολέμησης παράνομων χρηματοοικονομικών πράξεων, 
όπως επίσης για να συσταθεί νομική βάση συνεργασίας 
στοντομέα αυτό, η Ρωσική πλευρά πρότεινε στην Ελληνι¬ 
κή να μελετήσει ένα σχέδιο Διακυβερνητικής Συμφωνίας 
για τη συνεργασία και αμοιβαία συνδρομή στοντομέα της 
καταπολέμησης παράνομων χρηματοοικονομικών συ¬ 
ναλλαγών και επίσης χρηματοοικονομικών συναλλαγών 
σχετικών με νομιμοποίηση προϊόντων που αποκτήθηκαν 
παράνομα (“ξέπλυμα χρήματος”). 

9. ΣΥΝΕΡΓΑΣΙΑ ΣΤΟ ΠΡΟΓΡΑΜΜΑ ΤΑ0Ι5 ΚΑΙ ΣΕ ΑΛΛΑ 
ΠΡΟΓΡΑΜΜΑΤΑ ΤΕΧΝΙΚΗΣ ΒΟΗΘΕΙΑΣ 

ΣΥΝΕΡΓΑΣΙΑ ΜΕΤΑΞΥ ΜΙΚΡΟΜΕΣΑΙΩΝ ΕΠΙΧΕΙΡΗ¬ 
ΣΕΩΝ 

9.1 Συνεργασία στο πρόγραμμα ΤΑ0Ι3 και σε άλλα προ¬ 
γράμματα τεχνικής βοήθειας 

Η Ελληνική πλευρά ενημέρωσε την Ρωσική γιατο ενδια¬ 
φέρον συμμετοχής ελληνικών εταιρειών στο πρόγραμμα 
ΤΑΟΙ3.Ιδιαίτερο ενδιαφέρον παρουσιάζει το πρόγραμμα 
που αναφέρεται στην ίδρυση μικτών επιχειρήσεων στη 
Ρωσία, και το πρόγραμμα Πρωτοβουλιών Παραγωγικό¬ 
τητας.Η Ελληνική πλευρά κάλεσε τον Ρώσο συντονιστή 
του προγράμματος ΤΑ0Ι3, από κοινού με τους υπευθύ¬ 
νους στα αρμόδια υπουργεία, να επισκεφθούν την Αθήνα 
για να ενημερωθούν για τις δυνατότητες ανάπτυξης πε¬ 
ραιτέρω συνεργασίας. 

Η Ρωσική πλευρά εξέφρασε την ικανοποίησή της για 
την μέχρι σήμερα παροχή τεχνικής βοήθειας εκ μέρους 
της Ελλάδας και συγκεκριμένα για την υλοποίηση προ¬ 
γραμμάτων βραχείας μετεκπαίδευσης Ρώσων ανωτάτων 
στελεχών από την Περιφέρεια του Κρασνοντάρ, καθώς ε¬ 
πίσης και των Ρώσων Ελληνομαθών φοιτητών της Διπλω¬ 
ματικής Ακαδημίας της Ρωσίας. 

Οι δύο πλευρές συμφώνησαν γιά τονπεραιτέρω συντο¬ 
νισμό των ενεργειών στα πλαίσια της διμερούς τεχνικής 
βοήθειας, που παρέχεται στη Ρωσία από διάφορους ελ¬ 
ληνικούς φορείς. 

9.2 Συνεργασία μεταξύ Μικρομεσαίων επιχειρήσεων 

Η Ελληνική πλευρά τόνισε το γεγονός ότι στις δύο χώ¬ 
ρες πολλές μικρομεσαίες επιχειρήσεις συνεργάζονται 
στους τομείς εμπορίου, γεωργίας, βιομηχανίας, παροχής 
υπηρεσιών, τουρισμού, κατασκευών, ενέργειας, μεταφο¬ 
ρών και τεχνολογίας. 

Η Ελληνική πλευρά σημείωσε ως θετική εξέλιξη την 
πρόσφατη ίδρυση Μικτού Ελληνορωσικού Εμπορικού 
Επιμελητηρίου με έδρα την Ελλάδα, με στόχο την περαι¬ 
τέρω διεύρυνση των οικονομικών και εμπορικών σχέσεων 
μεταξύ επιχειρήσεων των δύο χωρών. 

Η Ρωσική πλευρά εξέφρασε την προσδοκία της για δι¬ 
εύρυνση της συνεργασίας ρωσικών και ελληνικών μικρο- 
μεσαίων επιχειρήσεων, κυρίως στους τομείς τουρισμού, 
ναυτιλίας, εμπορίου, παραγωγής καταναλωτικών ειδών 
καιτροφίμων, καθώς και την δημιουργία κατάλληλων συν¬ 
θηκών γιά αναζήτηση χρηματοπιστωτικών πόρων γιά κοι¬ 
νά έργα και εξασφάλισης παροχής πληροφοριών στις ρω¬ 
σικές επιχειρήσεις γιά ανάπτυξη επιχειρησιακών δραστη¬ 
ριοτήτων στην Ελλάδα. 

Η Ελληνική πλευρά σημείωσε άτι διαθέτει συγκριτικά 
πλεονεκτήματα έναντι άλλων χωρών στον τομέα των μι- 
κρομεσαίων επιχειρήσεων, τα οποία ανταποκρίνονται στις 
ρωσικές επιθυμίες για ανάπτυξη της συνεργασίας.Ειδικό¬ 
τερα στον τομέα του τουρισμού η δραστηριότητα της ελ¬ 
ληνικής πλευράς εμφανίζεται με τη μορφή πολλών τουρι¬ 
στικών γραφείων, ενώ στη ναυτιλία συνεργάζεται ποικιλό- 
τροπα με ρωσικούς οργανισμούς και εταιρείες. 

Όσον αφορά τη βιομηχανική συνεργασία μικρομεσαίων 
επιχειρήσεων, η Ελληνική πλευρά εξέφρασε το ενδιαφέ¬ 
ρον της για συνεργασία στους παρακάτω τομείς: 

• Δημιουργία μόνιμης συνεργασίας με αντιστοίχους 
Κρατικούς φορείς και υπηρεσίες στη Ρωσία για τη συνεχή 
αλληλοενημέρωση και προώθηση συγκεκριμένων μορ¬ 
φών συνεργασίας των επιχειρήσεων των δύο χωρών σε 
τομείς όπως βιομηχανική συνεργασία, υπεργολαβίες, α¬ 
νταλλαγή τεχνολογίας. 

• Εξέταση κοινοτικών πρωτοβουλιών για συνεργασία 
στον τομέα της μεταποίησης με τρίτες χώρες. 

• Παροχή πληροφόρησης στις ελληνικές επιχειρήσεις 
για θέματα που αφορούν την επέκταση της επιχειρηματι¬ 
κής δραστηριότητάς τους στη Ρωσία στους τομείς που α¬ 
ναφέραμε. 

Οι δύο πλευρές εξέφρασαν την επιθυμία τους να κατα¬ 
βληθεί κάθε προσπάθεια για την δημιουργία ευνοϊκών 
συνθηκών για την ανάπτυξη επιχειρηματικής συνεργα¬ 
σίας μεταξύ των μικρομεσαίων επιχειρήσεων και τη δημι¬ 
ουργία μικτών εταιρειών στους τομείς: 

-καταναλωτικών ειδών {τρόφιμα και ποτά, έπιπλα, δερ¬ 
μάτινα είδη, έτοιμα ενδύματα, είδη υγιεινής,γουναρικά υ¬ 
ποδήματα κλπ.) 

-συσκευασίας 
-φαρμακευτικών προϊόντων 
-τηλεπικοινωνιακού εξοπλισμού 
-προγραμμάτων λογισμικού (εοΐώνατο) και της σχετικής 
τεχνολογίας. 

-υπηρεσιών 

Για την καλύτερη δυνατή ανάπτυξη της συνεργασίας 
μεταξύ των μικρομεσαίων επιχειρήσεων των δύο χωρών, 
τα δυο Μέρη αποφάσισαν να αρχίσου ντην υλοποίηση της 
Ελληνορωσικής Πρωτοβουλίας συνεργασίας στον τομέα 
των μικ ρο μεσαίων επιχειρή σεων, η οπο ία περιλαμ βάνει τη 
δημιουργία Ομάδας Εργασίας για θέματα μικρομεσαίων 
επιχειρήσεων, στην οποία ως μέλη θα συμμετάσχουν εκ¬ 
πρόσωποι των δύο αντίστοιχων αρμόδιων οργανισμών 
(Ηυεεϊαη δίαίθ ΟοιππτϊΙΙββ ίοτ δυρροΠαπά ΟβνβΙορπίθηΙ οί 
δπιαΙΙ Βυείηβεε, Ελληνικός Οργανισμός Μικρών-Μεσαίων 
Επιχειρήσεων και Χειροτεχνίας). Η Ομάδα Εργασίας για 


θέματα μικρομεσαίων επιχειρήσεων θα επεξεργασθεί 
προτάσεις που έχουν τεθεί μέχρι σήμερα από τις δύο 
πλευρές προκειμένου να ενσωματωθούν στο Πρωτό¬ 
κολλο Συνεργασίας που θα υπογράφει μεταξύ των ως ά¬ 
νω Οργανισμών. 

10. ΔΙΑΦΟΡΑ 

10.1 Η Ελληνική πλευρά εκτιμά ότι πρέπει να καταβλη¬ 
θεί προσπάθεια το συντομότερο δυνατό, ώστε να επιλυ¬ 
θούν τα εκκρεμή θέματα πού σχετίζονται με την ήδη υπο- 
γραφείσα το 1993 Συμφωνία για την Αποφυγή Διπλής 
Φορολογίας Εισοδήματος, ώστε να αποτελέσει και αυτή 
μοχλό ανάπτυξης των διμερών οικονομικών μας σχέσε¬ 
ων,πράγμα που ζητούν άλλωστε οι επιχειρηματικές κοι¬ 
νότητες των δύο πλευρών. 

Η Ρωσική πλευρά πρότεινε να προετοιμασθεί Σχέδιο 
Διακυβερνητικής Συμφωνίας για την αποφυγή διπλής φο¬ 
ρολογίας μέχρι το τέλος Σεπτεμβρίου 1998. 

10.2 Η Ελληνική πλευρά έθεσε την εκκρεμόπιταπου α¬ 
φορά την πληρωμή ποσού δύο εκατομμυρίων δολλαρίων 
ΗΠΑ η οποία εξακολουθεί να υφίσταται από την μή κατα- 
βληθείοαα’ δόση της Συμφωνίας που υπεγράφη στις 12- 
2-1985 για τη ρύθμιση συνταξιοδοτικών και άλλων κοινω¬ 
νικό ασφαλιστικών θεμάτων των Ελλήνων πολιτικών προ¬ 
σφύγων απότην ΕΣΣΔ, και ζήτησε από ιη Ρωσική πλευρά 
την καταβολή του οφειλόμενου ποσού, το αργότερο μέ¬ 
χρι το τέλος του τρέχοντος έτους (1997) για την ολοσχε¬ 
ρή εξόφληση των υποχρεώσεωντης έναντιτης Ελληνικής 
πλευράς. 

10.3 Κατά τη σύνοδο της Επιτροπής η Ρωσική πλευρά ε- 
πέδωσε για να εξετασθεί από την ελληνική πλευρά Μνη¬ 
μόνιο για τα θέματα της εκπλήρωσης των υποχρεώσεων 
που απορρέουν από τη Διακυβερνητική Συμφωνία για την 
προμήθεια του Ρωσικού φυσικού αερίου στην Ελλάδα της 
7ης Οκτωβρίου 1987 καθώς επίσης από το Προσάρτημα 
της 1ης Ιουλίου 1993 της ως άνω Συμφωνίας, από το 
Πρωτόκολλο της 19ης Δεκεμβρίου 1994 για την τροπο¬ 
ποίηση της Συμφωνίας και της Συμφωνίας της 23ης 
Δεκεμβρίου 1988. 

10.4 Η Επιτροπή αποφάσισε να συγκροτήσει τις μόνι¬ 
μες ομάδες εργασίας γιά τις συγκεκριμένες κατευθύν¬ 
σεις της συνεργασίας σύμφωνα μετο Παράρτημα III. 

10.5 Κατά τη σύνοδο της επιτροπής από τους συμπροέ- 
δρους της Επιτροπής υπεγράφη η Κοινή Δήλωση γιά τη 
συνεργασία των Μικρομεσαίων Επιχειρήσεων. Επίσης α¬ 
πό την Κρατική Επιτροπή της Ρωσικής Ομοσπονδίας για 
την υποστήριξη και ανάπτυξη των μικρών εταιρειών και α 
πό τον Ελληνικό Οργανισμό Μικρών - Μεσαίων Επιχειρή¬ 
σεων και Χειροτεχνίας υπεγράφη Πρωτόκολλο συνεργα¬ 
σίας. 

10.6 Τα δύο μέρη συμφώνησαν ότι η 2η Σύνοδος της 
Διακυβερνητικής Ελληνο - Ρωσικής Επιτροπής θα πραγ¬ 
ματοποιηθεί στην Αθήνα το Β’ εξάμηνο του 1998. 

Η ακριβής ημερομηνία και η Ημερήσια Διάταξη πρέπει 
να συμφωνηθουν δύο μήνες πριν την πραγματοποίηση 
της 2ης συνόδου. 

Έγινε στη Μόσχα στις 24 Οκτωβρίου 1997 σε δύο πρω¬ 
τότυπα στην ελληνική και ρωσική γλώσσα και τα δύο κεί¬ 
μενα είναι εξίσου αυθεντικά. 

Ο Πρόεδρος του Ελληνικού Ο Πρόεδρος του Ρωσικού 

Τμήματος της Επιτροπής Τμήματος της Επιτροπής 
Α. ΜΠΑΑΤΑΣ Ο. Ν. 5Ι5υΕν 

ΠΑΡΑΡΤΗΜΑ I 

ΣΥΝΘΕΣΗ ΕΛΛΗ ΝΙΚΗΣ ΑΝΤΙΠΡΟΣΩΠΕΙΑΣ 

- Αλέξανδρος Μπαλτάς, Υφυπουργός Εθνικής Οικονο¬ 
μίας, Πρόεδρος του Ελληνικού Τμήματος της Επιτρο¬ 
πής 

- Νικόλαος Ζαχαριάδης, Γενικός Γραμματέας Διεθνών 
Οικονομικών Σχέσεων, Αντιπρόεδρος του Ελληνικού 
τμήματος της Επιτροπής 

-Δημήτριος Κυπραίος, Πρέσβυς της Ελληνικής 
Δημοκρατίας στη Μόσχα 

2. ΥΠΟΥΡΓΕΙΟ ΕΘΝΙΚΗΣ ΟΙΚΟΝΟΜΙΑΣ 

- Θεόδωρος Βλασσόπουλος, Γενικός Διευθυντής Εξω¬ 
τερικών Οικονομικών και Εμπορικών Σχέσεων (ΕΟΕΣ) 

- Βασίλειος Κανελλάκης, Διευθυντής Σχέσεων με τις 
Χώρες Ανατολικής Ευρώπης και τις Βαλκανικές Χώρες 
(ΚΑΕ) 

- Ιωάννης Κοντόπουλος, Σύμβουλος Οικονομικών και 
Εμπορικών Υποθέσεων, Ελληνική Πρεσβεία Μόσχας 

- Δημήτριος Γιάννος, Προϊστάμενος Τμήματος, Σχέ¬ 
σεων με χώρες Κοινοπολιτείας Ανεξαρτήτων Κρατών 
και Κεντρικής και Ανατολικής Ευρώπης 

- Ροδάνθη Ίβρου, Υπεύθυνη φακέλλου Ρωσικής Ομο¬ 
σπονδίας 

- Παναγιώτης Πρεβεζάνος, Γραμματέας Ο.Ε.Υ., Ελληνι¬ 
κή Πρεσβεία Μόσχας 

- Παντελής Γ κάσιος, Γ ραμματέας Ο.Ε.Υ., χειριστής φα¬ 
κέλλου Ρωσικής Ομοσπονδίας 

- Δούκας Μαρινόπουλος, Γ ραμματέας Ο. Ε.Υ., χειριστής 
φακέλλου Ρωσικής Ομοσπονδίας 

-Αικατερίνη Παπαχρήστου, Ελληνική Πρεσβεία Μό¬ 
σχας 

-Ιωάννης Ασπρογιάννης, Σύμβουλος του Υφυπουργού 

- Αικατερίνη Αλμπάνη, Σύμβουλος του Υφυπουργού 

3. ΥΠΟΥΡΓΕΙΟ ΑΝΑΠΤΥΞΗΣ 

- Κωνσταντίνος Βλαχούλης, Διευθυντής Διεθνών 
Βιομηχανικών Σχέσεων 

4. ΥΠΟΥΡΓΕΙΟ ΓΕΩΡΓΙΑΣ 

-Ευανθία Ψιλολίγνου, Χειρίοτρια Σχέσεων Ελλάδας με 
χώρες ΚΑΕ-ΚΑΚ 

5. ΥΠΟΥΡΓΕΙΟ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

- Ιωάννης Τσακαλάκης, Γενικός Διευθυντής Επικοινωνιών 


- Αγγελική Χατζίρη, Τμήμα Διεθνών Οδικών Εμπορευμα- 
τικών Μεταφορών 

- Νικόλαος Χατζηβασδέκης, Τομέας Επικοινωνιών 

6. ΥΠΟΥΡΓΕΙΟ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

- Δέσποινα Παπάίωάννου, Προίσταμένη Τμήματος της 
Δ/νσης Κύριας Ασφάλισης Μισθωτών της Γ.Γ.Κ.Α. 

7. ΕΛΛΗΝΙΚΟΣ ΟΡΓΑΝΙΣΜΟΣ ΕΞΩΤΕΡΙΚΟΥ ΕΜΠΟΡΙΟΥ 

- Ιωάννης Τζέν, Πρόεδρος του Οργανισμού 

8. ΔΗΜΟΣΙΑ ΕΠΙΧΕΙΡΗΣΗ ΠΑΡΟΧΗΣ ΑΕΡΙΟΥ 

- Βασίλειος Τσοπανόπουλος, Γ εν. Δ/ντής Ανάπτυξης 

9. ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΑΣ 

- Σπύρος Ρώτας, Υποτομεάρχης Δ'. της Δ/νσης Διεθνών 
Επικοινωνιών 

10. ΟΡΓΑΝΙΣΜΟΣ ΣΙΔΗΡΟΔΡΟΜΩΝ ΕΛΛΑΔΟΣ 
-Αικατερίνη Βήτου, Προϊστάμενη Τμήματος Διεθνών 

Σχέσεων 

11. ΕΛΛΗΝΙΚΟΣ ΟΡΓΑΝΙΣΜΟΣ ΤΟΥΡΙΣΜΟΥ 
-Ζηνοβία Λαμπρίδου, Προίσταμένη Τμήματος Ευρω¬ 
παϊκής Ένωσης και Διακρατικών Σχέσεων 

12. ΕΛΛΗΝΙΚΟΣ ΟΡΓΑΝΙΣΜΟΣ ΜΙΚΡΩΝ ΜΕΣΑΙΩΝ 
ΕΠΙΧΕΙΡΗΣΕΩΝ ΚΑΙ ΧΕΙΡΟΤΕΧΝΙΑΣ 

-Γεώργιος Μότσος, Αντιπρόεδρος Διοικητικού Συμ¬ 
βουλίου 

-Παναγής Μάμος, Προϊστάμενος Τμήματος Διεθνών 
Σχέσεων 

13. ΕΘΝΙΚΗ ΤΡΑΠΕΖΑ ΕΛΛΑΔΟΣ 

- Νικόλαος Αγγελίδης, Προϊστάμενος Τμήματος της 
Δνσης Διεθνών Δραστηριοτήτων 

14. ΕΜΠΟΡΙΚΗ ΤΡΑΠΕΖΑ ΕΛΛΑΔΟΣ 

- Κωνσταντίνος Κανόνης, Αναπληρωτής Γενικός 
Διευθυντής και Πρόεδρος του Ελληνορωσικού Επιμελη¬ 
τηρίου 

15. ΕΝΩΣΗ ΕΛΛΗΝΙΚΩΝ ΝΑΥΠΗΓΟΕΠΙΣΚΕΥΑΣΤΙΚΩΝ 
ΒΙΟΜΗΧΑΝΙΩΝ 

- Κωνσταντίνος Κοκκάλας, Αντιπρόεδρος Διοικητικού 
Συμβουλίου 

- Βλαδισλάβ Νελαβίσκυ, Γεν. Διευθυντής 

ΠΑΡΑΡΤΗΜΑ II 

ΣΥΝΘΕΣΗ ΡΩΣΙΚΗΣ ΑΝΤΙΠΡΟΣΩΠΕΙΑΣ 

Ο.Ν. δίευεν Πρόεδρος Ρωσικού Τμήματος της 
Επιτροπής, Αντιπρόεδρος της Κυ¬ 
βέρνησης της Ρωσικής Ομοσπονδίας 

1.1. ΟοΓόαΙοόβν Αντιπρόεδρος Ρωσικού Τμήματος 
της Επιτροπής, Α' Αναπληρωτής 
Υπουργός Εξωτερικών Οικονομικών 
Σχέσεων και Εμπορίου της Ρωσικής 
Ομοσπονδίας 

V. I. ΜαίνίεηΙτο Πρέσβυς της Ρωσικής Ομοσπονδίας 
στην Ελληνική Δημοκρατία 

Μ.Ι. Ιουεεουρον Εμπορικός Αντιπρόσωπος της Ρωσι¬ 
κής Ομοσπονδίας στην Ελληνική 
Δημοκρατία 

Μ.Ν. διιπεπονίοό Α’ Αντιπρόεδρος της Κρατικής Επι¬ 
τροπής της Ρωσικής Ομοσπονδίας 
Επικοινωνιών και Πληροφορικής 

Α.Μ. ΡπΙθρϊη Αντιπρόεδρος της Κρατικής Επιτρο¬ 
πής της Ρωσικής Ομοσπονδίας για 
την Υποστήριξη και Ανάπτυξη των Μι- 
κρομεσαίων Επιχειρήσεων 

5.Ρ. ΟόρίΙΚο Αντιπρόεδρος της Κρατικής Επιτρο¬ 
πής Σωματικής Αγωγής και Τουρι¬ 
σμού της Ρωσικής Ομοσπονδίας 

Ε.Α. ΤθΙεηίηα Πρόεδρος της Επιτροπής για τις 
Εξωτερικές Οικονομικές Δραστηριό¬ 
τητες, Τ μηματάρχηςτων Εξωτερικών 
Οικονομικών Δραστηριοτήτων και 
της Προστασίας Επενδύσεων στους 
Τομείς Καυσίμων και Ενέργειας της 
Ρωσικής Ομοσπονδίας 

Υ,Α ΜίΚΙταίΙον Α' Αναπληρωτής Προϊστάμενος Υπη¬ 
ρεσίας Θαλάσσιων Μεταφορών του 
Υπουργείου Μεταφορών της Ρωσι¬ 
κής Ομοσπονδίας 

Υ.ν. ΜίοΜαίΙονίοίι Προϊστάμενος Διεύθυνσης της Οικο¬ 
νομίας Βιομηχανίας Πετρελαίου και 
Αερίου του Υπουργείου Οικονομίας 
της Ρωσικής Ομοσπονδίας 

ν.Ι Βοάηώθν Σύμβουλος της Διεύθυνσης Διεθνούς 
Συνεργασίας της Κυβέρνησηςτης Ρω¬ 
σικής Ομοσπονδίας 

Α.ΑΡορον Αναπληρωτής Διευθυντής III Ευρω¬ 

παϊκής Διεύθυνσης του ΥΠΕΞ της 
Ρωσικής Ομοσπονδίας 

Κ.Α. Μαίνββν Αναπληρωτής Διευθυντής Συναλ¬ 
λάγματος του Υπουργείου Οικονομι¬ 
κών της Ρωσικής Ομοσπονδίας 

Υ.Ο.ΡοΙσονεΙάγ ΥποδιευθυντήςτηςΔιεθνούςΤεχνικής 
Συνεργασίας του Υπουργείου Επι¬ 
στημών της Ρωσικής Ομοσπονδίας 

5.Υ. ΟόβΙραηον Μέλος της Επιτροπής, Αναπληρωτής 
Γενικός Διευθυντής της ΟΑΖΕΧΡΟΗΤ 
ΒΑΟ ΟΑΖΡΒΟΜ 

ν.Α. δόΙ<ΐ!3Γον Υποδιευθυντής Οικονομικής Συνεργα¬ 
σίας με χώρες Ευρώπης και Βορείου 
Αμερικής του Υπουργείου Εξωτερι¬ 
κών Οικονομικών Σχέσεων και Εμπορί¬ 
ου της Ρωσικής Ομοσπονδίας 


Υ.Α. Βυεείη Προϊστάμενος Τμήματος Υπουργείου 

Μεταφορών της Ρωσικής Ομοσπον¬ 
δίας 

Υ.Ν. δϊρονεΐύ Προϊστάμενος Τμήματος Υπουργείου 

Καυσίμων και Ενέργειας της Ρωσικής 
Ομοσπονδίας 

Α.Ρ. δ1βρ3ηον Υποδιευθυντής Κρατικής Επιτροπής 

Τηλεπικοινωνιών της Ρωσικής Ομο¬ 
σπονδίας 

ν.Μ. Ββεςίρη Υποδιευθυντής Κρατικής Επιτροπής 

Σωματικής Αγωγής και Τουρισμού 
της Ρωσικής Ομοσπονδίας 

τ. V. ΤίαΜητΘΠΘνβ Υποδιευθυντής Επιτροπής Ελέγχου 
Συναλλάγματος και Εξαγωγών της 
Ρωσικής Ομοσπονδίας 

Ι.ν. Οίτ ίνΚοπονβ Προϊστάμενος Τ μή ματος Υπουργείου 
Οικονομικών της Ρωσικής Ομοσπον¬ 
δίας 

δ.Ν. Ι_3νΚγίη Αναπληρωτής Προϊστάμενος Τμήμα¬ 

τος Διεθνών Σχέσεων του Υπουρ¬ 
γείου Αγροτικής Οικονομίας και Επι¬ 
σιτισμού της Ρωσικής Ομοσπονδίας 

Ε.Ι.ΥυτΙίον Α’ Γραμματέας της III Ευρωπαϊκής 

Διεύθυνσης του ΥΠΕΞ της Ρωσικής 
Ομοσπονδίας 

Ε.ϋ. ΟτΙον Εμπειρογνώμονας του Υπουργείου 

Εξωτερικών Οικονομικών Σχέσεων 
και Εμπορίου της Ρωσικής Ομοσπον¬ 
δίας 

Υ.Α. Κατρβπίίο Εμπειρογνώμονας του Υπουργείου 
Επιστημών της Ρώσικης Ομοσπον¬ 
δίας 

ν.δ. Μοεεον Υποδιευθυντής της εταιρείας ΊΝΕΒ- 
ΟΑΖ" της ΘΑΖΕΧΡΟΒΤ ΒΑΟ 
ΟΑΖΡΒΟΜ 

3.1. ΑΙβΚΗϊη Εμπειρογνώμονας της Ρωσικής Εμπο¬ 

ρικής Αντιπροσωπείας στην Ελλάδα 

3.ν. ΡίΙίιποπον Εμπειρογνώμονας της Ρωσικής Εμπο¬ 
ρικής Αντιπροσωπείας στην Ελλάδα 


ΠΑΡΑΡΤΗΜΑ III 

ΚΑΤΑΛΟΓΟΣ ΟΜΑΔΩΝ ΕΡΓΑΣΙΑΣ ΣΤΟ ΠΛΑΙΣΙΟ ΤΗΣ 

ΜΙΚΤΗΣ ΔΙΑΚΥΒΕΡΝΗΤΙΚΗΣ ΕΠΙΤΡΟΠΗΣ ΕΛΛΑΔΟΣ- 
ΡΩΣΙΚΗΣ ΟΜΟΣΠΟΝΔΙΑΣ 

1. Για θέματα οικονομικών και εμπορικών σχέσεων 

2. Για τη συνεργασία στους τομείς μεταφορών και τηλε¬ 
πικοινωνιών 

3. Για τη συνεργασία στον τομέα της γεωργίας 

4. Για την περιφερειακή συνεργασία 

5. Για τη συνεργασία στον επενδυτικό τομέα 

6. Για την επιστημονική και τεχνολογική συνεργασία 

7. Για τη συνεργασία στον τομέα του τουρισμού 

8. Για τη συνεργασία των μικρομεσαίων επιχειρήσεων 

9. Για τη συνεργασία στον τραπεζικό και χρηματοπι¬ 
στωτικό τομέα 

10. Για τη συνεργασία στο βιομηχανικό και ενεργειακό 
τομέα 

11. Γιατη συνεργασία στα προγράμματα ΤΑΟΙ3 και στα 
άλλα προγράμματα τεχνικής βοήθειας 



Φ€Κ Ιίΐ 

ΚΟΙΝΗ ΔΗΛΩΣΗ 

ΣΥΝΕΡΓΑΣΙΑΣ ΣΤΟΝ ΤΟΜΕΑ ΥΠΟΣΤΗΡΙΞΗΣ ΚΑΙ 
ΑΝΑΠΤΥΞΗΣ ΤΩΝ ΜΙΚΡΟ - ΜΕΣΑΙΩΝ ΕΠΙΧΕΙΡΗΣΕΩΝ 

Με την ευκαιρία της 1ης Συνόδου της Μικτής Ελληνο - 
Ρωσικής Επιτροπής Οικονομικής, Βιομηχανικής Επιστη¬ 
μονικής και Τεχνολογικής Συνεργασίας ο Υφυπουργός 
Εθνικής Οικονομίας της Ελληνικής Δημοκρατίας Α. Μπαλ¬ 
ιάς και ο Αναπληρωτής Πρόεδρος της Κυβέρνησης της 
Ρωσικής Ομοσπονδίας Ολέγκ Σισούεφ λαμβάνοντας υ¬ 
πόψη τους στόχους της Μικτής Ρώσο - Ελληνικής Επιτρο¬ 
πής Οικονομικής, Βιομηχανικής, Επιστημονικής και Τε¬ 
χνολογικής Συνεργασίας, οι οποίοι διατυπώνονται στο 
Αρθρο 11 της Διακυβερνητικής Συμφωνίας Οικονομικής, 
Βιομηχανικής, Επιστημονικό-Τεχνικής Συνεργασίας, 
διαπιστώνοντας ότι στη Ρωσική Ομοσπονδία συνεχίζε¬ 
ται η πρόοδος όσον αφορά την δημιουργία της οικονο¬ 
μίας της αγοράς και ευνοϊκότερου εμπορικού και επενδυ¬ 
τικού κλίματος, καθώς και των απαραίτητων νομικών και 
δημοσιοοικονομικών συνθηκών, 
αναγνωρίζοντας ότι η ανάπτυξη των μικρομεσαίων επι¬ 
χειρήσεων αποτελεί παράγοντα - κλειδί για τη διαμόρφω¬ 
ση της οικονομίας της αγοράς στη Ρωσική Ομοσπονδία 
και την επέκταση της διμερούς συνεργασίας μεταξύ των 
μικρό - μεσαίων επιχειρήσεων της Ελλάδας και της Ρω¬ 
σίας, 

αναγνωρίζοντας τη σημασία της συνεργασίας του δια¬ 
λόγου στα θέματα των μικρό - μεσαίων επιχειρήσεων που 
παρουσιάζουν αμοιβαίο ενδιαφέρον και έχουν άμεση 
σχέση με την προώθηση των μικρομεσαίων επιχειρήσεων 
στη Ρωσία, 


δηλώνουν άτι, υπάτην αιγίδα της Μικτής Ελληνο - Ρωσι¬ 
κής Επιτροπής Οικονομικής, Βιομηχανικής, Επιστημονικό 
- Τεχνικής Συνεργασίας, έχουν τις εξής προθέσεις: 

• Να συζητούν θέματα των μικρό - μεσαίων επιχειρήσε¬ 
ων με σκοπό τη διατύπωση συγκεκριμένων προτάσεων 
για τη προώθηση της ανάπτυξης συνεργασίας στον το¬ 
μέα των μικρό - μεσαίων επιχειρήσεων μεταξύ της Ελλη¬ 
νικής Δημοκρατίας και της Ρωσικής Ομοσπονδίας. 

• Να διαμορφώσουν πλαίσιο σχέσεων μεταξύ του 
Ελληνικού Οργανισμού Μικρομεσαίων Επιχειρήσεων και 
Χειροτεχνίας (ΕΟΜΜΕΧ) αφενός, και της Κρατικής Επι¬ 
τροπής της Ρωσικής Ομοσπονδίας για προώθηση των μι¬ 
κρών επιχειρήσεων (ΓΚΡΠ Ρωσίας), αφετέρου, με σκοπό 
το σχεδίασμά στρατηγικής επιχειρηματικής συνεργασίας 
μεταξύ των μικρό - μεσαίων επιχειρήσεων της Ελληνικής 
Δημοκρατίας και της Ρωσικής Ομοσπονδίας. 

• Να συστήσουν ομάδα εργασίας με αντικείμενο τη συ¬ 
νεργασία στον τομέα των μικρό - μεσαίων επιχειρήσεων. 
Ο ορισμός των μελών της ομάδας αυτής και ό,τι αφορά 
στη λειτουργία της θα συμφωνηθούν από τον ΕΟΜΜΕΧ 
και τον ΓΚΡΠ Ρωσίας. 

• Η ομάδα εργασίας θα υποβάλει τις προτάσεις της 
στις αρμόδιες Υπηρεσίες των δύο χωρών. 

Μόσχα, 24 Οκτωβρίου 1997 

Υφυπουργός Εθνικής Αντιπρόεδρος Πρόεδρος 

Οικονομίας της Ελληνικής της Κυβέρνησης της 

Δημοκρατίας Ρωσικής Ομοσπονδίας 


Α. ΜΠΑΛΤΑΣ 


Ο. ΣΙΣΟΥΕΦ 

ΥΠΟΜΝΗΜΑ 

Κατά την περίοδο από 20 έως 22 Οκτωβρίου 1997 στη 
Μόσχα έλαβαν χώρα οι διαπραγματεύσεις των ομάδων ερ¬ 
γασίας των Ρώσων και Ελλήνων εμπειρογνωμόνων για την 
προετοιμασία του Πρωτοκόλλου της συνεδρίασης της Μι¬ 
κτής Ρωσοελληνικής Επιτροπής Οικονομικής, Βιομηχανι¬ 
κής και Επιστημονικοτεχνικής Συνεργασίας μεταξύ της 
Ρωσικής Ομοσπονδίας και της Ελληνικής Δημοκρατίας 

Κατά τη διάρκεια των ως άνω διαπραγματεύσεων συζη¬ 
τήθηκαν θέματα που αφορούν στην υλοποίηση της 
Διακυβερνητικής Σύμβασης της 7ης Οκτωβρίου 1987 πε¬ 
ρί πώλησης ρωσικού φυσικού αερίου στην Ελλάδα, κα¬ 
θώς και του Προσαρτήματος της Σύμβασης αυτής με η¬ 
μερομηνία 1 Ιουλίου 1993 και του Πρωτοκόλλου του 
Προσαρτήματος με ημερομηνία 19Δεκεμβρίου 1994. 

1. Διατυπώνοντας τις θέσεις της σχετικά με τα ως άνω 
θέματα η Ρωσική Πλευρά δήλωσε εκ νέου ότι, λαμβανο- 
μένων υπόψη των ριζικών αλλαγών της πολιτικής και οι¬ 
κονομικής κατάστασης στη Ρωσία, οι οποίες επήλθαν από 
την εποχή της υπογραφής της Διακυβερνητικής Σύμ¬ 
βασης της 23ης Δεκεμβρίου 1988, προέκυψαν αντικειμε¬ 
νικές δυσκολίες σχετικά με την υλοποίηση των νομικών υ¬ 
ποχρεώσεων της Ρωσικής Πλευράς ως προς τις ανταπο¬ 
δοτικές αγορές ελληνικών προϊόντων και υπηρεσιών 
έναντι του ρωσικού αερίου και κατόπιν αυτού η ως άνω 
Σύμβαση θα πρέπει να αναθεωρηθεί. 

2. Η Ρωσική Πλευρά εξέφρασε την ανησυχία της για το 
εξαιρετικά χαμηλό επίπεδο απορρόφησης ρωσικού αερί¬ 
ου και τονίζει ότι, παρά τους όρους του Παραρτήματος 
της 1ης Ιουλίου 1993 της Διακυβερνητικής Σύμβασης πε¬ 
ρί πώλησης φυσικού αερίου στην Ελλάδα, η Ελληνική 


Πλευρά δεν εξασφάλισε την απορρόφηση αερίου κατά τα 
έτη 1995 και 1996, γεγονός το οποίο επέφερε οικονομική 
ζημία στην ΡΑΟ “Γκαζπρόμ” αφού είχε προβεί στη δημι¬ 
ουργία κοιτασμάτων παραγωγής αερίου και πληρωμή 
των συμφωνημένων μεταφορικών αγωγών των χωρών - 
μεταφορέων, για τα οποία η ΡΑΟ “Γκαζπρόμ" επιφυλάσ¬ 
σεται να θέσει θέμα αποζημίωσης των ως άνω ζημιών. 

Λαμβανομένου υπόψη του εξαιρετικά χαμηλού επιπέ¬ 
δου απορρόφησης αερίου από την Ελληνική Εταιρεία 
“ΔΕΠΑ" κατά το τρέχον έτος σε ποσότητες σημαντικά κα¬ 
τώτερες αυτών της σύμβασης, η Ρωσική Πλευρά προτεί¬ 
νει να εξετασθεί η δυνατότητα προσέλκυσης της Ρωσο¬ 
ελληνικής επιχείρησης "Προμηθέας - Γκαζ" στην υλοποί¬ 
ηση των σχεδίων με σκοπό την αύξηση της κατανάλωσης 
αερίου στην Ελληνική Δημοκρατία, 

3. Η Ρωσική Πλευρά τονίζει ότι η υπογραφείσα συμφω¬ 
νία για την κατασκευή του θερμοηλεκτρικού σταθμού 
στην περιοχή της Φλώρινας σύμφωνα με το Πρωτόκολλο 
της 19ης Δεκεμβρίου 1994 περί τροποποιήσεων του 
Παραρτήματος της 1ης Ιουλίου 1993 της Διακυβερνη¬ 
τικής Σύμβασης περί πώλησης φυσικού αερίου στην 
Ελλάδα, δεν έχει μέχρι σήμερα τεθεί σε ισχύ. Και επιπλέ¬ 
ον, η Ελληνική Πλευρά μονομερώς αποφάσισε την επανε¬ 
κτίμηση της συμφωνίας αυτής. 

3. Η Ρωσική Πλευρά δεν είναι ικανοποιημένη από την 
πορεία υλοποίησης των συμφωνημένων αποφάσεων και 
ελπίζει ότι οι υποχρεώσεις των Συμβαλλομένων θα εκ¬ 
πληρωθούν εντός συντόμου χρόνου και η συμφωνία θα 
τεθεί σε ισχύ, 

Μόσχα, 24 Οκτωβρίου 1997 
Ακολουθούν 3 υπογραφές δυσανάγνωστες 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πλη ροφορίες δημοσιευ μάτων λοιπών Φ.Ε.Κ, 5225713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ, Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ · Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ,Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10,000 » 

3.000 » 

10.000 » 

250.000 ». 

3.000 δρχ. 

3.500 » 

750 » 

3.500 » 

1.500 >■ 

750 » 

250 » 

500 » 

150 ■> 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >· 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφοντοι συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















